Document ID: 31999D0314

Id-deċiżjoni tal-kummissjoni
tad-9 ta' April 1999
li tikkonċerna l-kwestjonarju li għandu x'jaqsam mad-Direttiva tal-Kunsill 96/82/KE dwar il-kontroll ta' perikoli ta' inċidenti maġġuri li jinvolvu sustanzi perikolużi.
(notifikat taħt id-dokument numru K(1999) 856)
(Test b' relevanza għaż-ŻEE)
(1999/314/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 96/82/KE tad-9 ta' Diċembru 1996 dwar il-kontroll ta' perikoli ta' inċidenti maġġuri li jinvolvu sustanzi perikolużi [1], u b' mod partikolari Artikolu 19(4) tagħha,
Wara li kkunsidrat id-Direttiva tal-Kunsill 91/692/KEE tat-23 ta' Diċembru 1991 dwar l-istandardizzazzjoni u r-razzjonalizzazzjoni ta' rapporti dwar l-implimentazzjoni ta' ċerti Direttivi li jirrelataw ma' l-ambjent [2],
Billi Artikolu 19(4) tad-Direttiva 96/82/KE jeħtieġ li l-Istati Membri jirrappurtaw dwar l-implimentazzjoni ta' din id-Direttiva fuq bażi ta' tliet snin; billi dan ir-rapport għandu jiġi stabbilit fuq bażi ta' kwestjonarju jew pjan mill-Kummissjoni skond il-proċedura stabbilita f'Artikolu 6 tad-Direttiva 91/692/KEE;
Billi l-perjodu ta' tliet snin għandu jkopri mill-2000 sa l-2002 inklużivi;
Billi l-miżuri maħsuba f'din id-Deċiżjoni huma skond l-opinjoni mogħtija mill-kumitat stabbilit b'Artikolu 6 tad-Direttiva 91/692/KEE,
ADOTTAT DIN ID-DEĊIŻJONI:
Artikolu 1
Il-kwestjonarju kif anness fl-Anness huwa hawnhekk adottat.
Artikolu 2
L-Istati Membri għandhom ifasslu rapport li jkopri l-perjodu mill-2000 sa l-2002 inklużivi skond il-kwestjonarju fl-Anness.
Artikolu 3
Din id-Deċiżjoni hija ndirizzata lill-istati Membri.
Magħmula fi Brussel, fid-9 ta' April 1999.

Labels: 7
0
20